વહેલી સવારે જ વરસાદ પડતા ખુશનુમા વાતાવરણ જોવા મળ્યું. શહેરના અનેક વિસ્તારોમાં વરસાદ વરસતાં વાતાવરણમાં ઠંડક પ્રસરી ગઇ છે. રાજ્યભરમાં આગામી બે દિવસોમાં ભારે વરસાદની હવામાન વિભાગે આગાહી કરી છે. ગીર સોમનાથ જિલ્લામાં ધોધમાર વરસાદ પડયો છે. સુત્રાપાડા અને કોડીનારમાં 8 ઈંચ વરસાદના પગલે ઠેર ઠેર પાણી ભરાયા છે. સુત્રાપાડાના પ્રાથમિક આરોગ્ય કેન્દ્રમાં પાણી ભરાતા લોકોને હાલાકીનો સામનો કરવો પડી રહ્યો છે. તેમજ જૂનાગઢમાં વહેલી સવારથી મેઘરાજાનું આગમન થયું છે. જૂનાગઢ વાસીઓને રાહ જોવડાવ્યા બાદ વરસાદ શરૂ થયો છે. ધીમીધારે વરસાદ પડતાં લોકોને ગરમીમાંથી રાહત મળી છે.